[{"text_idx": "#000002", "text": "La 30an de aprilo en la centra urba kulturdomo \u201cHorizonto\u201d ni vigle prezentis Esperanton al kelkaj gastoj kaj al la familianoj de la c\u0302efa inicianto de la arang\u0302o Jaroslavna (Slava) Pus\u0302karskaja \u2013 16-jara junulino, esperantistig\u0302inta precize antau\u0306 unu jaro dum VER-17. La sekvajn tagojn ni organizis trejnadon por komencantoj kaj startuloj pri bellegado kaj prononcado en Esperanto, kun partopreno de c\u0302iuj spertaj esperantistoj. Rezulte estis sonregistritaj kelkaj citaj\u0302oj el Esperanto-verkoj, sendendaj al la Esperanta Radio ( Slava okazigis du interpretistajn trejnadojn, kiujn partoprenis c\u0302iuj Esperanto-parolantaj c\u0302eestantoj kaj kiujn kun evidenta intereso au\u0306skultis la komencantoj kaj novuloj. Sub la gvido de Jelena Kuznecova ni inters\u0302ang\u0302is opiniojn pri kontribuoj al baldau\u0306aj Esperanto-eventoj (pri virtuala Kongreso de nevidantaj esperantistoj kaj pri filmado de virtualaj ekskursoj tra niaj urboj). Al la diskuton fruktodone kontribuis la novulino Julia Kuvs\u0302inova, kiu evidentig\u0302is esti profesia manag\u0302ero pri eksteraj rilatoj."}, {"text_idx": "#000003", "text": "La plej granda impreso por c\u0302iuj estis la vizito al la vilag\u0302o Brigadirovka, kie nin plej kore kaj zorge gastigis la familio de Slava. Estis bela promenado en la disfloranta c\u0302irkau\u0306aj\u0302o, fora biciklado, bongustegaj tagmang\u0302o kaj vespermang\u0302o el naturaj produktoj, malstrec\u0302a rusa banejo, \u201cHomlupoj\u201d kaj tabloludoj... El la kvar infanoj de la familio nun ankau\u0306 la 12-jara Aleksej profunde interesig\u0302as pri Esperanto, sekvante la ekzemplon de sia plej ag\u0302a fratino.\nKoran dankon al la organizantoj kaj al c\u0302iuj partoprenantoj!"}]